Emirates

Emirates () on Yhdistyneiden arabiemiirikuntien suurin lentoyhtiö sekä yksi maan kansallisista lentöyhtiöistä Etihad Airwaysin kanssa. Vuonna 1985 perustettu yhtiö on kokonaan Dubain emiraatin omistuksessa. Sen päälentokenttänä sekä pääkonttorina toimii Dubain kansainvälinen lentoasema.

Lokakuussa 2022 Emiratesin laivasto koostuu 253 lentokoneesta, jotka ovat pääasiallisesti laajarunkoisia Airbus A380 -koneita ja Boeing 777 -sarjan koneita. Syyskuussa 2021 Emirates lentää 145 kohteeseen 79 maassa Lähi-idässä, Euroopassa, Afrikassa, Aasiassa, Oseaniassa ja Pohjois- ja Etelä-Amerikassa.

Emirates SkyCargo on Emiratesin tytäryhtiö, joka harjoittaa rahtiliikennettä.

Emiratesilla on Dubaissa oma lentokoulu, Emirates Flight Training Academy, joka kouluttaa alusta alkaen liikennelentäjäksi (nk. integroitu koulutusohjelma).

Emirates on useiden jalkapallon huippuseurojen, kuten Arsenalin, Real Madridin ja AC Milanin, pääsponsori. Se sponsoroi muitakin urheilutapahtumia ja -seuroja.

Emiratesin Airbus A380, maailman suurin matkustajalentokone, on vieraillut kaksi kertaa Helsinki-Vantaan lentoasemalla Moskovassa vallinneiden huonojen sääolosuhteiden takia. Vierailut tapahtuivat vuosina 2013 ja 2017.

Historia 

Emirates perustettiin maaliskuussa 1985 Dubain hallituksen päätöksellä. Yhtiön ensimmäiset lennot Karachiin ja Mumbaihin tapahtuivat 25. lokakuuta 1985. Se vuokrasi Airbus A300B4-200- ja Boeing 737-300 -lentokoneet Pakistan International Airlinesilta, Pakistanin kansalliselta lentoyhtiöltä. Emirates lensi myös Delhiin vuoden 1985 lopulla. Vuonna 1986 reittiverkostoon lisättiin Amman, Colombo, Dhaka ja Kairo. Emiratesin ensimmäinen oma lentokone, Airbus A310-300, toimitettiin 3. heinäkuuta 1987. Ensimmäiset Euroopan kohteet Frankfurtiin ja Istanbuliin lisättiin kohdelistalle vuonna 1987, ja Lähi-idässä palvelut aloitettiin vuonna 1988. Vuosikymmenen lopussa Emiratesilla oli 14 kohdetta. 

Vuonna 1992 Emirates tilasi seitsemän ensimmäistä Boeing 777 -sarjan konettaan. Ensimmäinen Boeing 777-200 toimitettiin vuonna 1996. Vuosina 1999–2000 Emirates kuljetti 4,7 miljoonaa matkustajaa.

Vuonna 1996 Emirates lensi ensimmäistä kertaa Melbourneen Australiaan, mikä oli yhtiön ensimmäinen kohde Oseaniassa. Vuonna 2004 se lensi New Yorkiin Yhdysvaltoihin, mikä oli sen ensimmäinen kohde Pohjois-Amerikassa. Vuonna 2007 se lensi São Pauloon Brasiliaan, mikä oli sen ensimmäinen kohde Etelä-Amerikassa.

Emiratesin kanta-asiakasohjelma, Emirates Skywards, perustettiin vuonna 2000. Samana vuonna Emiratesista tuli ensimmäinen Airbus A380 -koneen tilaaja. Se tilasi yhteensä seitsemän konetta, joista ensimmäinen toimitettiin 28. heinäkuuta 2008. Vuonna 2004 Emirates teki 100 miljoonan punnan sopimuksen Englannin Valioliigan joukkueen Arsenalin kanssa. Sopimus sisällytti joukkueen stadionin, Emirates Stadiumin, nimioikeudet. Sopimus uusittiin vuosina 2012 ja 2018.

Vuonna 2010 Emirates SkyCargo siirsi rahtitoiminnat Dubain uudelle Al Maktoumin kansainväliselle lentoasemalle. Vuonna 2016 Emirates sijoittui ensimmäiseksi SkyTrax World Airline Awards -listalla ja valittiin maailmaan parhaaksi lentoyhtiöksi.

Syyskuussa 2020 Emiratesilla oli 45 040 työntekijää. Se kuljetti yli 56 miljoonaa matkustajaa vuosina 2019–2020.

Kohteet 

Syyskuussa 2021 Emirates lentää 145 kohteeseen 79 maassa. Kaikki niistä ovat kansainvälisiä reittejä. Suurin osa kohteista ovat Lähi-idässä, Länsi-, Etelä- ja Keski-Euroopassa, Afrikassa, Pohjois-Amerikassa ja Etelä-, Kaakkois- ja Itä-Aasiassa.

Laivasto

Nykyinen laivasto 

Lokakuussa 2022 Emiratesin laivasto koostuu seuraavista konetyypeistä. Laivaston keski-ikä on 9,0 vuotta. Yhtiö on maailmanlaajuisesti ainoita, joiden laivasto Emirates Executive -tytäryhtiötä lukuun ottamatta koostuu vain laajarunkokoneista.

Lähteet

Aiheesta muualla 

 Emiratesin virallinen verkkosivusto
 Emirates Groupin virallinen verkkosivusto
 Emirates SkyCargon virallinen verkkosivusto

Arabiemiirikuntalaiset lentoyhtiöt
Kansalliset lentoyhtiöt
Seulonnan keskeiset artikkelit